與趙智叔嶬弟泛舟回燈下
作者：張嵲
朝代：宋

paragraphs: 西風今日寒，細雨濕青嶂。
微江水渌波，大石牽舟上。
岸菊猶未芳，山木先後黄。
滿灘圓石浄，兩岸鳴寒螿。
回舟暮色集，颯颯雨聲急。
愛此雲林幽，未信衣巾濕。
初爲山水遊，藉以驅離憂。
及此賞心盡，翻兹羈客愁。
来歸向蓬茅，樹黑風蕭蕭。
背壁青燈暗，山空夜寂寥。